[pic] | KOMISIJA EVROPSKIH SKUPNOSTI |

Bruselj, 19.12.2005

KOM(2005)665 končno

POROČILO KOMISIJE SVETU

o izvajanju projekta Eurofarm(v skladu s členom 13 Uredbe Sveta (EGS) št. 571/88)

.

UVOD

Uredba Sveta (EGS) št. 571/88[1] o organizaciji statističnih raziskovanj Skupnosti o strukturi kmetijskih gospodarstev opredeljuje projekt Eurofarm kot „skupino bank podatkov, ki se uporabljajo za obdelavo raziskovanj opravljenih v Skupnosti o strukturi kmetijskih gospodarstev za potrebe nacionalne kmetijske politike in kmetijske politike Skupnosti“.

Člen 13 Uredbe navaja, da Komisija vsaka tri leta predloži Svetu poročilo o delovanju projekta Eurofarm in predlaga vse potrebne spremembe te uredbe.

Zadnje poročilo o izvajanju projekta Eurofarm je Komisija sprejela 24. februarja 2003[2], 31. marca 2003 pa ga je pregledal posebni odbor za kmetijstvo pri Svetu.

To poročilo zajema obdobje od 2003 do 2005 in zagotavlja informacije zlasti o izvedbi raziskovanja leta 2003, o pripravah na raziskovanje leta 2005 in o delovanju sistema programske opreme Eurofarm.

RAZISKOVANJE LETA 2003

Pred začetkom raziskovanja leta 2003 so bili po postopku odbora, določenem v členu 15 osnovne uredbe, sprejeti naslednji pravni predpisi:

- Uredba Komisije (ES) št. 143/2002[3] je opredelila seznam značilnosti, ki jih je bilo z raziskovanjem leta 2003 treba raziskati;

- Uredba Komisije (ES) št. 1444/2002[4] z opredelitvami značilnosti za raziskovanje;

- Uredba Komisije (ES) št. 68/2003[5] je določila roke za sporočanje podatkov raziskovanja iz leta 2003 Eurostatu in pooblaščenim državam članicam zaradi uporabe podatkov iz administrativnih virov za nekatere značilnosti.

Vse države članice EU-15, 10 novih držav članic, kakor tudi Bolgarija, Romunija in Norveška, so opravile raziskavo na podlagi standardov EU in rezultate poslale Eurostatu. Rezultati so bili potrjeni in odobreni ob naslednjih datumih:

Država | Rok | Datum odobritve | Zamik[6] |

BE | 31. avg. 04 | 14. jul. 04 | -48 |

CZ | 6. apr. 05 |

DK | 31. avg. 04 | 10. sept. 04 | 10 |

DE | 31. dec. 04 | 1. maj 05 | 60 |

EE | 11. feb. 05 |

EL | 31. dec. 04 | 9. maj 05 | 129 |

ES | 31. dec. 04 | 17. feb. 05 | 48 |

FR | 31. dec. 04 | 20. dec. 04 | -11 |

IE | 31. avg. 04 | 1. sept. 04 | 1 |

IT | 31. dec. 04 | 3. feb. 05 | 34 |

CY | 19. maj 05 |

LV | 15. sept. 04 |

LT | 4. feb. 04 |

LU | 31. avg. 04 | 19. apr. 04 | -134 |

HU | 5. avg. 04 |

MT | 21. jun. 04 |

NL | 31. avg. 04 | 29. nov. 04 | 90 |

AT | 31. dec. 04 | 20. maj 05 | 140 |

PL | 16. mar. 05 |

PT | 31. dec. 04 | 24. maj 05 | 144 |

SI | 30. apr. 04 |

SK | 15. feb. 05 |

FI | 31. avg. 04 | 25. avg. 04 | -6 |

SE | 31. avg. 04 | 2. sept. 04 | 2 |

UK | 31. avg. 04 | 7. sept. 04 | 7 |

BG | 16. sept. 05 |

RO | 26. apr. 05 |

NO | 23. jun. 05 |

Dejstvo, da so bili do konca junija 2005 odobreni podatki iz 27 držav in da so bili rezultati javno dostopni v Eurostatovi zbirki podatkov, predstavlja veliko izboljšanje v primerjavi s stanjem v preteklosti.

Prejšnje poročilo Eurofarm je vsebovalo podrobno analizo zamika med datumom oddaje prve različice za raziskovanje leta 1999/2000 in sprejetjem končne različice. V njem je bilo sporočeno, da znaša povprečni zamik 15 držav članic 253 dni. Pri raziskovanju leta 2003 je bilo ugotovljeno, da je zamik za 27 držav 112 dni.

Do izboljšanja je prišlo predvsem zaradi sistema Eurofarm, ki je začel delovati leta 2002.

Prvi rezultati so bili objavljeni nekaj dni po odobritvi podatkov raziskovanja.

Eurostat je na javni spletni strani objavil 78 preglednic, v katerih so predstavljeni glavni vidiki raziskovanja o strukturi kmetijskih gospodarstev.

Poleg te spletne objave, je bila za vsako državo objavljen informacija na 8 straneh.

Dokument z naslovom „Glavni rezultati raziskovanja o strukturi kmetijskih gospodarstev 2003“ s celovitimi preglednicami EU bi moral biti objavljen jeseni 2005.

Na zahtevo GD za kmetijstvo in drugih GD ali za pogodbene svetovalce služb Komisije, je bilo ustvarjenih več preglednic ad hoc z izračuni.

RAZISKOVANJE LETA 2005

Za pripravo raziskovanja leta 2005 sta bila sprejeta dva pravna akta:

- Uredba Komisije (ES) št. 2139/2004[7] s seznamom značilnosti za raziskovanje leta 2005. Vsebovala je tudi opredelitve tistih značilnosti, ki prej niso bile raziskane, ter določila rok za sporočanje podatkov Eurostatu;

- Odločba Komisije 2005/124/ES[8] je države članice pooblastila za uporabo podatkov iz administrativnih virov za nekatere značilnosti.

Na podlagi zgornjih pravnih predpisov je bila zbirka podatkov Eurofarm pripravljena za obdelavo podatkov iz leta 2005. Priročnik za dobavitelje podatkov, ki opisuje tehnično obliko, v kateri je treba Eurostatu sporočiti podatke, je bil junija 2005 predložen delovni skupini za strukturo in tipologijo kmetijskih gospodarstev.

PROGRAMSKA OPREMA EUROFARM

Zbirka podatkov Eurofarm vsebuje podatke o posameznih kmetijskih gospodarstvih za veliko število držav, ki od leta 1990 stalno narašča , in zagotavlja edinstven vir informacij za kmetijski sektor (gl. Prilogo).

Aplikacija, ki temelji na UNIX/Oracle, se uporablja za obdelavo podatkov iz različnih raziskovanj.

Velika količina podatkov skupaj s funkcionalnostjo programske opreme ustvarjata iz podatkovne zbirke Eurofarm edinstven vir informacij za kmetijski sektor v Evropi.

Na začetku poročevalnega obdobja je bila naloga razvoja te programske opreme in vzpostavitev njenega delovanja končana.

Od takrat je bil sistem dostopen brez večjih prekinitev in v bistvu so bila pričakovanja glede razvoja izpolnjena.

V obdobju reforme SKP in širitve EU je prožnost sistema, vzpostavljenega za opredeljevanje in izračunavanje statističnih tabel, omogočila izpolnitev zahtev služb Komisije za analize ad hoc, medtem ko je pristop, temelječ na meta podatkih, omogočil prilagoditev za novo raziskovanje in za nove države.

Kljub temu, da se zdi funkcionalnost zadovoljiva, širok obseg podatkov in velika potreba po statističnih tabelah pomenita nenehen izziv za izboljšanje delovanja sistema.

Dinamika trga programske opreme, pri kateri se dobavitelji sistemov programske opreme redno odločajo za umik „starih“ različic svojih proizvodov in uporabnike silijo k uporabi novih različic, zahteva nepretrgano prizadevanje za selitev od stare različice k novi. Leta 2003 je bila zaključena selitev programske opreme za podatkovno bazo Oracle (k novejši različici 9).

Kakor je bilo napovedano v prejšnjem poročilu, je bil razvit in preskušen spletni dostop do Eurofarmovega sistema tabelarnih prikazov. Ta sistem se trenutno namešča v računalniškem centru Komisije.

Prejšnje poročilo Svetu je navajalo projekt, ki bi dobaviteljem podatkov omogočil dostop do Eurofarmovega sistema za potrjevanje. Program za zagotovitev te funkcije je bil razvit in nameščen v poskusnem okolju. Ker ta program omogoča dostop do zaupnih podatkov, ki se nanašajo na posamezna kmetijska gospodarstva, so potrebna nadaljnja pojasnila, preden program začne delovati.

Zaradi postopnega umika proizvodov Oracle, ki se uporabljajo za zagotovitev uporabniškega vmesnika v sistemu Eurofarm, bo treba izvesti večjo selitev teh programov. Ta naloga bo izvedena s pomočjo zunanjih pogodbenikov, potrebno pa bo precej dela (prva groba ocena: 500 delovnih dni na osebo). Končana mora biti leta 2007.

Podatkovna zbirka Oracle se bo leta 2006 selila k različici 10. Ta nova različica nudi nove značilnosti, ki bodo pregledane zaradi nadaljnje izboljšave delovanja različnih programov.

Proračun, dodeljen projektu EUROFARM (vzdrževanje in razvoj) za celotno obdobje 2003–2005 je znašal 444 785 EUR.

PRILOGA

Število zapisov (gospodarstev) v podatkovni bazi Eurofarm

Država |2003 |2000 |1997 |1995 |1993 |1990 | |BE | 54 942 |61 705 |67 182 |70 977 |76 327 |85 038 | | CZ | 16 060 | | | | | | | DK | 25 348 |57 831 |25 866 |24 323 |24 505 |25 507 | | DE | 95 926 |471 959 | | | | | | EE | 7 524 | | | | | | | EL | 88 447 |817 059 |82 139 |77 382 |81 915 |850 138 | | ES | 51 979 |1 287 418 |45 379 |46 805 |48 977 |1 593 638 | | FR | 73 956 |663 807 |52 868 |56 113 |59 985 |66 700 | | IE | 54 062 |141 527 |52 017 |50 646 |55 380 |170 578 | | IT | 45 179 |2 153 724 |73 040 |78 099 |72 887 |2 664 554 | | CY | 45 199 | | | | | | | LV | 43 850 |140 835 | | | | | | LT | 272 106 | | | | | | | LU | 2 450 |2 814 |2 976 |3 180 |3 401 |3 945 | | HU | 280 294 |966 916 | | | | | | MT | 1 465 | | | | | | | NL | 85 501 |101 545 |107 919 |113 202 |119 724 |37 451 | | AT | 34 458 |199 469 |34 512 |221 750 | | | | PL | 2 172 205 | | | | | | | PT | 37 401 |415 969 |54 250 |57 658 |61 457 |598 742 | |

SI | 13 706 |86 467 | | | | | | SK | 23 551 |71 038 | | | | | | FI | 74 952 |81 190 |33 504 |35 850 | | | | SE | 67 890 |81 407 |31 601 |30 098 | | | | UK | 280 625 |233 246 |233 149 |69 732 |75 066 |65 252 | | BG | 665 548 | | | | | | | RO | 4 484 893 | | | | | | | NO | 58 231 |70 740 | | | | | | Skupaj |9 157 748 |8 106 666 |896 402 |935 815 |679 624 |6 161 543 | |

[1] Uredba Sveta (EGS) št. 571/88 z dne 29. februarja 1988, UL L 56, 2.3.1998, str. 1 in naslednje., kakor je bila nazadnje spremenjena z Uredbo Evropskega parlamenta in Sveta (ES) št. 1435/2004 z dne 22. junija 2004, UL L 268, 16.8.2004, str. 1 in naslednje.

[2] COM(2003) 86 konč.

[3] Uredba Komisije (ES) št. 143/2002 z dne 24. januarja 2002, UL L 24.1.2002, str. 29 in naslednje.

[4] Uredba Komisije (ES) št. 1444/2002 z dne 24. julija 2002, UL L 216, 12.8.2002, str. 1 in naslednje..

[5] Uredba Komisije (ES) št. 68/2003 z dne 16. januarja 2003, UL L 12,17.1.2003, str. 5 in naslednje.

[6] Zamik je tu izračunana kot število dni med rokom in datumom odobritve. Negativni zamik pomeni, da so bili podatki odobreni pred uradnim rokom.

[7] Uredba Komisije (ES) št. 2139/2004 z dne 8. decembra 2004, UL L 369, 16.12. 2004, str. 26 in naslednje..

[8] Uredba Komisije (ES) št. 2005/124/ES z dne 10. januarja 2005, UL L 39, 11.2. 2005, str. 5 in naslednje..